Написати на језику *Java* следећи пакет типова (грешке пријављивати изузецима опремљеним текстовима порука):

* ***Особа*** садржи име и целобројан матични број који могу да се дохвате.
* ***Потврди*** може да се дохвати назив и целобројни идентификациони број.
* Апстрактан ***акт*** је потврда која садржи назив и аутоматски генерисан целобројан идентификациони број. Може да се састави текстуални опис који се састоји од назива потврде и идентификационог броја. Може да се направи дупликат акта, када се у текстуалном опису налази и реч "дупликат". Грешка је ако се покуша дуплирање дупликата. Дупликат задржава идентификациони број оригинала.
* ***Купопродајни уговор*** је акт чији је назив "Купопродајни уговор". Склапа се између две особе које представљају продавца и купца и које могу да се дохвате. Грешка је ако је продавац и купац иста особа.
* ***Власнички лист*** је акт чији је назив "Власнички лист". Садржи власника, који може да се дохвати. Приликом стварања, власнички лист је важећи. То стање може да се дохвати и да се промени у неважећи. Грешка је ако се покуша дуплирање неважећег власничког листа.
* ***Општински суд*** има назив и садржи архиву свих створених потврда. Суд води евиденцију о броју потврда које је створио и који може да се дохвати. Суд може да створи и архивира купопродајни уговор између две особе. Као резултат стварања уговора, враћа се идентификациони број уговора. Од суда може да се добије дупликат купопродајног уговора за неку особу, на основу идентификационог броја уговора. Грешка је ако уговор не постоји у архиви или ако особа није ни продавац ни купац у том уговору. Суд може да створи и архивира власнички лист за дату особу. Као резултат стварања власничког листа, враћа се идентификациони број листа. Од суда може да се добије дупликат власничког листа за неку особу, на основу идентификационог броја. Грешка је ако лист не постоји у архиви или ако не гласи на наведену особу.

Написати на језику *Java* програм (класу с главном функцијом) који направи један општински суд, две особе, власнички лист за прву особу, купопродајни уговор где је прва особа продавац а друга купац, поништи власнички лист прве особе, направи власнички лист за другу особу и испише на главном излазу дупликате уговора и власничких листова обе особе. Користити константне параметре (не треба ништа учитавати).